Vyhodnotenie medzirezortných pripomienok k návrhu novely zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov

K bodu
(paragraf)	Útvar	Pripomienky	Vyhodnotenie pripomienok	
K bodu 3 
§ 23	Min. výstavby a regionálneho rozvoja SR	V bode 3 k § 23 upraviť začiatok novonavrhovaného odseku 27 takto:
„(27) Ak ide o celkom alebo čiastočne nedobytnú pohľadávku, veriteľ nedobytnú sumu uplatní odpisom do daňových výdavkov (§24 ods. 2 tohto zákona)....“.

Z dôvodu, že podmienka „písomnej dohody veriteľa a dlžníka“ v tomto prípade predpisuje často nedosiahnuteľný formálny dokument namiesto právnej  skutočnosti. 
Nedobytnosť je viazaná napr. aj na nemožnosť odporovania, zistenie správcu konkurznej podstaty pri súpise pohľadávok a ďalších spôsobov ako právne relevantne zistiť nedobytnosť.  
Samotný pojem „nedobytná pohľadávka“ odporúčame používať aj v ďalších právnych normách v gescii ministerstva financií. Okrem toho sa totiž s tým istým vecným obsahom objavujú aj pojmy „nevymožiteľnosť“,alebo nevymáhateľnosť“.	Čiastočne akceptované.
Platné znenie zákona o daniach z príjmov nepoužíva navrhovaný termín „nedobytné pohľadávky“.

Čiastočne akceptované.
Podmienky pre možnosť odpisu pohľadávky sa rozširuje aj na prípady doručeného oznámenia dlžníkovi o odpustenie jeho záväzku.

 

	
Všeobecne	Min. dopravy, pôšt a telekomunikácií SR	Je potrebné k materiálu doplniť doložku zlučiteľnosti podľa prílohy č. 1 k legislatívnym pravidlám vlády SR.
K poznámke pod čiarou č. 5
Upozorňujeme, že zákon č. 563/1991 Zb. o účtovníctve v znení neskorších predpisov  bol zrušený zákonom č. 431/2002 Z. z. o účtovníctve.	Akceptované.

Bezpredmetné vzhľadom na úpravu textu.	
K bodu 3 odsek 27	Min. hospodárstva SR	-	odporúčame, aby sa § 27 doplnil za slová ...“veriteľa a dlžníka“ o slová „,resp. doručeného oznámenia veriteľa o trvalom upustení od vymáhania nepremlčanej pohľadávky alebo jej časti“ (spôsob realizovaný napr. pri postúpení pohľadávky) - uvedené zohľadňuje skúsenosti z praxe, kedy dlžník častokrát nie je z objektívnych alebo subjektívnych dôvodov „zastihnuteľný“ a tiež vylučuje možnosť špekulácie zo strany dlžníka podpísať písomnú dohodu v prípade, kedy by výnos z takto trvalého upustenia od vymáhania pohľadávky zakladal dlžníkovi povinnosť odvodu dane    z príjmov,

-	taktiež nie je jednoznačné, či upustením od trvalého vymáhania menovitej hodnoty nepremlčanej pohľadávky alebo jej časti zaniká aj príslušenstvo k nej, tzn., že ak sa chce riešiť problematika vyporiadania pohľadávok formou trvalého upustenia od jej vymáhania, je  potrebné riešiť ju komplexne, nakoľko, ako je známe z mnohých prípadov, je príslušenstvo k pohľadávke (úrok z omeškania, zmluvná pokuta a pod.) častokrát vyššie ako jej menovitá hodnota.
	Akceptované.
Podmienky pre možnosť trvalého odpisu pohľadávky sa rozširujú aj na prípady doručeného oznámenia dlžníkovi o odpustení jeho záväzku.

Čiastočne akceptované.
Do znenia § 24 ods. 2 písm. s) (bod 5 návrhu) sa dopĺňa text, podľa ktorého ide o menovitú hodnotu bez príslušenstva, aj keď dôjde k odpusteniu pohľadávky s príslušenstvom, veriteľ zahrnie do daňových výdavkov hodnotu pohľadávky bez príslušenstva.
Úroky z omeškania a zmluvné pokuty sa potom zdaňujú od roku 2000 až po ich prijatí.	
Všeobecne	Úrad vlády SR	     Materiál neobsahuje návrh uznesenia, ktorý je jeho povinnou časťou /Čl. 13 ods. (2) písm. b Legislatívnych pravidiel vlády SR, bod 2.1. ods. (2) Metodického pokynu na prípravu a predkladanie materiálov na rokovanie vlády SR a i./.
     Z Dôvodovej správy vyplýva, že predmetnou legislatívnou úpravou sa sleduje aj zosúladenie s podmienkami v krajinách EÚ (a požiadavkami Svetovej banky) a teda s právom EÚ. Podľa Čl. 12 ods. (3) citovaných Legislatívnych pravidiel vlády SR súčasťou všeobecnej časti dôvodovej správy pri návrhoch zákonov je aj doložka zlučiteľnosti a tabuľka zhody.	Akceptované.	
K bodu 2	Min. spravodlivosti SR	Navrhujú upraviť slovosled slovného spojenia „...pri vyrovnaní a konkurze vykonaných...“ tak, aby slovné spojenie znelo „...pri konkurze a vyrovnaní vykonaných.., nakoľko zákon o konkurze a vyrovnaní užíva tento slovosled.	Akceptované.	
K Dôvodovej správe	Min. životného prostredia SR	Žiadajú doplniť chýbajúci odhad dopadov na životné prostredie.	Nedá sa vyčísliť.	
	Min. školstva SR	Nemá pripomienky.		
	Min. obrany SR	Nemá pripomienky.		
	Min. kultúry SR	Nemá pripomienky.		
	Min. pôdohospodárstva SR	Nemá pripomienky.		
	Min. zdravotníctva SR	Nemá pripomienky.		
	Min. zahraničných vecí SR	Zatiaľ nezaslalo pripomienky.		
	Min. vnútra SR	K samotnému návrhu zákona nemá pripomienky.